ปวดหัวด้านหลังและด้านข้างซ้ายมาเป็นอาทิตย์แล้วค่ะ อาการจะปวดตุบๆแบบเป็นๆหายๆบางวันปวดจี๊ดขึ้นหัว บางวันปวดจนนอนไม่หลับ บางทีก็ปวดตรงกลางหัว แต่จะปวดอยู่แค่ด้านซ้ายด้านเดียว ไม่มีไข้ ไม่อาเจียน ไม่ทราบว่าเป็นอะไรคะ?
สวัสดีค่ะอาการปวดหัวหรือปวดศีรษะศีรษะเกิดได้จากสาเหตุหลักสองอย่าง ได้แก่ อาการปวดที่เกิดขึ้นบริเวณศีรษะเองไม่ได้เกิดจากสาเหตุหรือโรคอื่น เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไป อีกชนิดคือ อาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นการวินิจฉัยจำเป็นต้องสอบถามรายละเอียด และตรวจร่างกายเพื่อความแน่ชัดค่ะ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ